કોલંબિયન ડ્રગ લોર્ડ પાબ્લો એસ્કોબારના જીવન પર આધારિત આ સિરિઝમાં કોલંબિયન ટીવી અને ફિલ્મ એક્ટરએન્ડ્રેસ પેરા મેડિનાએ અભિનય કર્યો છે. ૭૪ એપિસોડની આ સિરીઝમાં એસ્કોબારનો વિકાસ કઈ રીતે થયો એ જોવા મળે છે જેમાં તેની એક સામાન્ય ચોર તરીકેની શરૂઆતથી લઈને તે કઈ રીતે ડ્રગ ટ્રાફિકિંગના સામ્રાજ્યનો વડો બન્યોઅને કોકેન ટ્રેડને મલ્ટી મિલિયન ડોલરના બિઝનેસમાં કઈ રીતે પરિવર્તિત કર્યો અને તે કઈ રીતે તેની સામે થનાર કોઈને પણ ક્રૂરપણે ખતમ કરી નાખતો તેની સ્ટોરી આલેખવામાં આવી છે. તેને ‘કિંગ ઓફ કોકેઈન’ કહેવામાંઆવતો હતો અને ગુનાઓની દુનિયામાં તે સૌથી અમીર ગુનેગાર હતો. આ શોમાં સાથે એસ્કોબારની થોડી ઉજળી બાજુ પર પણ પ્રકાશ ફેંકવામાં આવ્યો છે કે કઈ રીતે તે એક પતિ તરીકે કે એક પિતા તરીકે તેમજ ગરીબોના બેલીતરીકે રહેતો હતો.